BCP อวดงบฯ Q2 ทะยานกว่า 120% เฉียด 2.8 พันลบ.
BCP อวดงบฯ Q2 ทะยานกว่า 120% เฉียด 2.8 พันลบ.โดยมีกำไรสุทธิ 2.79 พันล้านบาท หรือมีกำไรสุทธิ 2.03 บาทต่อหุ้น เพิ่มขึ้น 122% จากช่วงเดียวกันของปีก่อนที่มีกำไรสุทธิ 1.26 พันล้านบาท ขณะที่ผลการดำเนินงานช่วง 6 เดือนแรกมีกำไรสุทธิ 3.83 พันล้านบาท เพิ่มขึ้น 36% จากช่วงเดียวกันของปีก่อนที่มีกำไรสุทธิ 2.82 พันล้านบาท

6 ส.ค. 2558

บริษัท บางจากปิโตรเลียม จำกัด (มหาชน) หรือ BCP รายงานผลการดำเนินงานไตรมาส 2/58 สิ้นสุดวันที่ 30 มิ.ย.58 (รวมบริษัทย่อย) มีกำไรสุทธิ 2.79 พันล้านบาท หรือมีกำไรสุทธิ 2.03 บาทต่อหุ้น เพิ่มขึ้น 122% จากช่วงเดียวกันของปีก่อนที่มีกำไรสุทธิ 1.26 พันล้านบาท หรือมีกำไรสุทธิ 0.91 บาทต่อหุ้น
ขณะที่ผลการดำเนินงานช่วง 6 เดือนแรกมีกำไรสุทธิ 3.83 พันล้านบาท หรือ 2.78 บาทต่อหุ้น เพิ่มขึ้น 36% จากช่วงเดียวกันของปีก่อนที่มีกำไรสุทธิ 2.82 พันล้านบาท หรือ 2.05 บาทต่อหุ้น
โดยผลประกอบการที่มีกำไรเพิ่มขึ้น เนื่องจาก มีรายได้จากการขายและการให้บริการเพิ่มขึ้น เป็นผลมาจากปริมาณการจำหน่ายผลิตภัณฑ์น้ำมันรวมของบริษัทที่เพิ่มขึ้น
ประกอบกับตัวเลขปริมาณน้ำมันสำรองและจำนวนแท่นขุดเจาะน้ำมันดิบของสหรัฐฯ ที่ปรับลดลง ราคาน้ำมันดิบที่ปรับเพิ่มขึ้นดังกล่าวส่งผลให้ บริษัทฯ และบริษัทย่อย ใน Q2/2558 มี Inventory Gain จำนวน 448 ล้านบาท ในไตรมาสนี้มี EBITDA รวมของกลุ่มบริษัทฯ เพิ่มขึ้น 2,764 ล้านบาท (+115%) ซึ่งรวมกำไรจากสัญญาซื้อขายน้ำมันดิบและผลิตภัณฑ์น้ำมันล่วงหน้าจำนวน 47 ล้านบาท แต่มีการรับรู้ผลขาดทุนจากสัญญาซื้อขายเงินตราต่างประเทศล่วงหน้าและขาดทุนจากอัตราแลกเปลี่ยนจำนวน 34 ล้านบาท จากเงินบาทที่อ่อนค่าลง